Димчо Дебелянов
Аз тъмните нощи в дни светли ще обърна…

chitanka.info

Аз тъмните нощи в дни светли ще обърна,

отрова в свойта кръв безмилостно ще влея,

със сълзи на очи развратът ще прегърна,

дано забравя мисълта за нея.

Крилатите мечти ще злъчно да осмея,

с натегнала глава в немирен сън унесен,

ще ипя жадно аз, ще пия и ще пея

на рухналий живот безрадостната песен.

В вертепи сам паднал сред паднали девици,

аз спомените зли в пиянство ще удавя,

играйте си със мен — о хидри и змеици,

и влейте в моя дух очаквана забрава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.